hotchpotch/miracl-hf-unified huggingface dataset:
ओरेसंड सेतु
ओरेसण्ड सेतु (, , संयुक्त संकरित नाम: "Øresundsbron") स्कैनिया, (दक्षिणतम स्वीडन) एवं डेनमार्क के बीच बना एक द्विमार्गीय रेलमार्ग एवं द्विमार्गीय सड़क सेतु-सुरंग है। यह मार्ग रज्जु कर्षण सेतु रूप में लगभग 8 कि.मी (5 मील) स्वीडिश तट से एक कृत्रिम द्वीप पेबरहोम तक जाता है, जो इस जलडमरुमध्य के बीचोंबीच स्थित है। इस कड़ी का दूसरा भाग एक 4 कि.मी (2.5 मील) लंबी सुरंग द्वारा पेबरहोम से एक डेनिश द्वीप अमेजर तक जाता है। ओरेसण्ड सेतु यूरोप का सबसे लंबा सड़क एवं रेल सेतु है। इसके द्वारा दो बड़े महानगरीय क्षेत्रों: डेनमार्क की राजधानी कोपनहेगन और स्वीडन के महानगर, माल्मो को जोड़ता है। इस सेतु के द्वारा स्कैंडिनेविया के रेल एवं सड़क मार्ग जाल मध्य एवं पश्चिमी यूरोप से जुड़ते हैं।
अन्तर्राष्ट्रीय यूरोपियाई मार्ग ई२० इसी सड़क द्वारा और ओरसंड रेलमार्ग भी इसी रेलकड़ी द्वारा जुड़ते हैं। ग्रेट बेल्ट फ़िक्स्ड लिंक द्वारा ज़ीलैंड को फ़नेन और अन्ततः जटलैंड प्रायद्वीप से जोड़ने के बाद ओरेसंड सेतु के पूरा होने के बाद से मध्य और पश्चिमी यूरोप स्कैंडिनेविया से रेल एवं सड़कमार्ग द्वारा जुड़ गए हैं। ओरेसंड सेतु की अभिकल्पना डेनिश वास्तुकार जोड़ी डिस्सिंग एवं वेट्लिंग ने की थी।
इस सेतु को दो भागों में बनाने और दूसरे भाग को भी सेतु न उठाकर सुरंग बनाने के जटिल एवं अतिरिक्त व्यय का मुख्य कारण निकटवर्ती कोपनहेगन विमानक्षेत्र के वायु यातायात मार्ग में हस्तक्षेप से बचने, जलमार्ग द्वारा जलपोतों के लिये बाधा न बनकर उन्हें खुला पहले जैसा जलमार्ग देने एवं शीतऋतु में बह कर आने वाले हिमखण्ड से जलडमरुमध्य को बाधित होने से बचाना था। ओरेसण्ड सेतु डेनमार्क-स्वीडन अन्तर्राष्ट्रीय सीमा पार करता है, पर शेन्जन समझौते एवं नॉर्डिक पासपोर्ट संघ के अनुसार प्रायः यहां कोई पासपोर्ट जाँच नहीं की जाती है। कभी कभार यादृच्छिक कस्टम जाँच स्वीडन प्रवेश के टोल बूथ्स पर की जाती है, पर डेनमार्क प्रवेश पर वह भी नहीं होती।
ओरेसंड सेतु को २००२ का IABSE उत्कृष्ट संरचना पुरस्कार ("आउटस्टैण्डिंग स्ट्रक्चर अवार्ड") मिला था।
मई २०१२ में, टोल शुल्क इस प्रकार से थे (एक ओर बिना किसी छूट के, वैट 25% सहित) डेनिश क्रोन (DKK), स्वीडिश क्रोना (SEK) एवं यूरो (EUR) में:
स्नातकोत्तर चिकित्सा शिक्षा एवं अनुसंधान संस्थान चण्डीगढ़
स्नातकोत्तर चिकित्सा शिक्षा एवं अनुसंधान संस्थान (PGIMER) भारत का एक चिकित्सा एवं अनुसंधान संस्थान है। यह चण्डीगढ़ में है। इसमें शैक्षिक सुविधाएँ, चिकित्सा अनुसंधान एवं प्रशिक्षण सुविधाएँ उपलब्ध हैं। इसको १९६० मैं एक उत्कृष्ट स्नातकोत्तर केंद्र के रूप में परिकल्पित किया गया था और लक्ष्य किया गया था कि यहाँ चिकित्सा के सभी विषयों में विशेषज्ञ प्रशिक्षित होंगे तथा स्नातकोत्तर चिकित्सा शिक्षण को विकसित करने पर अनुग्रह होगा।
ऊष्मागतिकी का द्वितीय नियम
ऊष्मागतिकी का द्वितीय सिद्धान्त प्राकृतिक प्रक्रमों के अनुत्क्रमणीयता को प्रतिपादित करता है। यह कई प्रकार से कहा जा सकता है। आचार्यों ने इस नियम के अनेक रूप दिए हैं जो मूलत: एक ही हैं। यह ऊष्मागतिक निकायों में 'एण्ट्रोपी' (Entropy) नामक भौतिक राशि के अस्तित्व को इंगित करता है।
ऊपर हमने द्वितीय सिद्धांत का प्रतिपादन किया है जो क्लाजिउस आदि के अनुसार है। इसके अतिरिक्त कैराथियोडोरी ने स्वयंताथ्यिक प्रतिपादन दिया है।
ऊष्मागतिकी का तृतीय नियम
ऊष्मागतिकी का तृतीय नियम कभी-कभी इस प्रकार से कहा जाता है:
शून्य केल्विन ताप पर निकाय अपनी न्यूनतम सम्भव ऊर्जा वाली अवस्था में होगा, तथा ऊष्मागतिकी के तृतीय नियम का यह कथन तभी सत्य होगा यदि विशुद्ध क्रिस्टल (perfect crystal) की केवल एक ही न्यूनतम ऊर्जा वाली अवस्था हो। एण्ट्रॉपी का सम्बन्ध सभी सम्भव सूक्ष्म अवस्थाओं की संख्या से है। चूंकि शून्य केल्विन ताप पर केवल एक सूक्ष्म-अवस्था उपलब्ध है, अतः एण्ट्रॉपी अवश्य ही शून्य होगी।
नर्स्ट-साइमन (Nernst-Simon) का कथन इस प्रकार है:
माल्मो
मैल्मो म्युनिसिपैलिटी () स्वीडन के स्केन काउंटी का एक शहर है।
पेबरहोम
पेबरहोम (शाब्दिक अर्थ ""पेप्पर द्वीप"", अर्थात मिर्च आकार वाला छोटा द्वीप), एक छोटा सा कृत्रिम द्वीप है और डेनमार्क के ओरेसंड में स्थित है। यह टार्न्बी नगरपालिका का भाग है और इसका निर्माण ओरेसंड सेतु के लिये किया गया था जिसके द्वारा डेनमार्क को स्वीडन से जोड़ा गया है। यह एक छोटे किन्तु इससे बड़े प्राकृतिक द्वीप सॉल्टहोम (जिसका अर्थ है "सॉल्ट" अर्थात नमक द्वीप) के निकटस्थ है और उसी के पूरक नाम मिर्च द्वीप पर इसका नामकरण किया गया है।
पश्चिमी यूरोप
पश्चिम यूरोप क्षेत्र में यूरोप महाद्वीप के पश्चिमी राष्ट्र आते हैं। लगभग १९४५-१९९१ तक चले शीत युद्ध के समय में प्रचलित एक अन्य परिभाषा के अनुसार पश्चिम यूरोपीय संघ से संबद्ध राष्ट्रों के क्षेत्र को पश्चिम यूरोप कहते थे, जो अब यूरोपीय संघ का ही भाग है। पश्चिमी यूरोपीय संघ १९४८ के समय असाम्यवादी यूरोपीय राष्ट्रों द्वारा संगठित एक सुरक्षात्मक संगठन था और ये ईस्टर्न ब्लॉक या वारसा संधि के विरुद्ध संगठित हुआ था।
पशिमी यूरोप के राष्ट्र अत्यधिक आय वाले विकसित राष्ट्र हैं, जिनमें अधिकांश जनतांत्रिक सरकार द्वारा शासित हैं और मिश्रित अर्थ-व्यवस्था के संग नाटो एवं यूरोपीय संघ के भी सदस्य हैं।
संयुक्त राष्ट्र सांख्यिकीय विभाग के अनुसार पश्चिमी यूरोप मात्र ९ राष्ट्रों का समूह है।
शीत युद्ध (१९४५-१९९१) काल में "पश्चिमी यूरोप" के अन्तर्गत्त आने वाले अधिकांश राष्ट्रों की ससंख्या इस प्रकार से है।. संयुक्त राष्ट्र सांख्यिकी विभाग प्रकाशन के २०११ संस्करण के अनुसार निम्न नौ राष्ट्र पश्चिम यूरोप में गिने जाते हैं सिवाय संयुक्त राष्ट्र क्षेत्रीय समूह के जिनके अनुसार इस शब्द में उत्तरू एवं दक्षिणी यूरोप भी आते हैं:
मध्य यूरोप
मध्य यूरोप, यूरोप महाद्वीप का वह क्षेत्र है जो विभिन्न परिभाषाओं में बंधे पश्चिमी एवं पूर्वी भागों के बीच बसा है। यह शब्दावली कई बार बदली व सुधारी गई है, मुख्यतः शीत युद्ध के अंत में। अंतिम परिभाषा के अनुसार यूरोप को दो मुख्य भागों में बांटा गय है – पूर्वी एवं पश्चिमी और मध्य यूरोप को दोनों में आधा आधा बांटा गया है।
मध्य यूरोप की अवधारणा अभी विवादों के अन्तर्गत्त है, अतः वाइज़ेग्रैड समूह के अनुसार इसके सदस्य मध्य यूरोप में माने जाते हैं:
अधिकांश स्रोय्तों के अनुसार निम्न राष्ट्र मध्य यूरोप में आते हैं:
कुछ स्रोतों के अनुसार पड़ोसी क्षेत्र भी सांस्कृतिक, ऐतिहासिक या भौगोलिक कारणों से मध्य यूरोप में गिने जाते हैं:
निम्न राष्ट्रों के कुछ भाग भी कई बार मध्य यूरोप में गिने जाते हैं:मानव विकास सूचकांक के घटते क्रम में राष्ट्र निम्न हैं (2013 आंकड़े):मध्य यूरोपीय देशों में वैश्वीकरण सूचकांक इस प्रकार से है (2013 आंकड़े)
लाछुंग नदी
लाछुंग नदी पूर्वोत्तर भारत के सिक्किम राज्य की एक नदी है जिस पर लाछुंग शहर स्थित है। लाछुंग नदी तीस्ता नदी की एक उपनदी है।
ग्रेट बेल्ट फ़िक्स्ड लिंक
ग्रेट बेल्ट फ़िक्स्ड लिंक () सेतु डेनमार्क के ज़ीलैंड द्वीप को फ़नेन द्वीप से जोड़ता है। इसमें ज़ीलैंड से स्प्रोगो द्वीप तक सड़क का रज्जु कर्षण सेतु है और रेल की सुरंग है और आगे स्प्रोगो द्वीप से फ़नेन तक बॉक्स गर्डर सेतु है। "ग्रेट बेल्ट ब्रिज" (डेनिश: "Storebæltsbroen") प्रायः कर्षण सेतु को ही इंगित करता है, हालांकि इसका अर्थ आगे के बॉक्स-गर्डर सेतु या पूरे सेतु कड़ी के लिये भी लगाया जा सकता है। कर्षण सेतु को ईस्ट ब्रिज कहते हैं, जो विश्व का तीसरा सबसे बड़े मुख्य स्पैन वाला (1.6 कि.मी) और एशिया के बाहर सबसे बड़ा कर्षण सेतु है। इसकी अभिकल्पना डेनिश वास्तुकारों डिस्सिंग+वेट्लिंग ने की थी।
इस कड़ी के चालू होने के बाद से ग्रेट बेल्ट फ़ेरी सेवा बंद हो गई है, जो इससे पूर्व तक इस ग्रेट बेल्ट को पार करने का मुख्य साधन थी। लगभग ५ दशकों की चर्चा और वाद-विवाद के बाद इस कड़ी को अन्ततः बनाने का निर्णय १९८६ में लिया गया। इसका मूल उद्देश्य निर्माण पूर्ण होने से ३ वर्ष पूर्व तक ही रेल कड़ी को तैयार कर सेवा आरंभ कर देने का था, किन्तु रेल यातायात १९९७ और सड़क परिवहन १९९८ में ही आरंभ हो पाया। इसकी अनुमानित लागत DKK 2.14 करोड़ (1988 के अनुसार) थी, और यह निर्माण डेनिश इतिहास में सबसे बड़ी निर्माण परियोजना रहा।
कोपनहेगन विमानक्षेत्र
कोपनहेगन विमानक्षेत्र, कास्त्रुप () (; ) डेनमार्क की राजधानी कोपनहेगन, पूरे ज़ीलैंड, ओरेसंड क्षेत्र एवं दक्षिणी स्वीडन के एक बड़े भाग (न केवल स्कैनिया) को सेवा देने वाला प्रमुख अन्तर्राष्ट्रीय विमानक्षेत्र है। यह अब तक का स्कैंडिनेविया का व्यस्ततम विमानक्षेत्र है (2.15 करोड़ यात्री प्रतिवर्ष २०१२ में), हालांकि अन्तर्देशिय यात्री अपेक्षाकृत कम (२० लाख यात्री प्रतिवर्ष के निकट २०१२ में) ढोता है।
यह विमानक्षेत्र अमेजर द्वीप पर स्थित है और मुख्य कोपनहेगन शहर से मात्र दक्षिण में तथा ओरेसंड सेतु के दूसरी ओर स्थित माल्मो नगर से मात्र पश्चिम में स्थित है। यह विमानक्षेत्र टार्न्बी नगरपालिका के अधीन आता है, एवं कुछ भाग निकटवर्ती ड्रेजर नगरपालिका के अधीन है। यह नॉर्डिक राष्ट्रों में सबसे बड़ा एवं यूरोप के सबसे पुराने विमानक्षेत्रों में से एक है।
ज़ीलैंड
ज़ीलैंड, जिसे सीलैंड (; भी कहते हैं) डेनमार्क का सबसे बड़ा (7,031 कि.मी²) और सघन आबादी वाला (लगभग २५ लाख) द्वीप है। (विश्व का 96वां बड़ा द्वीप तथा ३५वां अधिक जनसंख्या वाला द्वीप है।) यह फ़नेन से ग्रेट बेल्ट सेतु द्वारा जुड़ा है लोल्लैण्ड, फ़ॉल्स्टर (और २०२१ से जर्मनी भी) से स्टोर्स्ट्रॉम सेतु द्वारा एवं स्वीडन से अमेजर होते हुए ओरेसंड सेतु द्वारा जुड़ा हुआ है।
डेनमार्क की राजधानी कोपनहेगन, आंशिक रूफ से ज़ीलैंड के पूर्वी तट पर तथा आंशिक रूप से अमेजर द्वीप पर बसी है। द्वीप के अन्य शहरों में रोस्किल्ड, नॅस्ट्वेड एवं एल्सिनोर हैं।
जटलैंड प्रायद्वीप
जटलैण्ड प्रायद्वीप ( ) या अन्य ऐतिहासिक नाम सिम्ब्रियन प्रायद्वीप ( ) यूरोप का एक प्रायद्वीप है और जर्मनी एवं डेनमार्क के बीच बंटा हुआ है। इसके नाम ज्यूट्स एवं सिम्ब्री से व्युत्पन्न हैं।
प्राचीन भूगोल में इसे करसोनीज (Chersonese) या किमब्रिक प्रायद्वीप कहते थे। बृहत्तर अर्थ में इस भूभाग में जर्मनी का श्लेसविरा होल्सटाइन क्षेत्र भी सम्मिलित है।
जटलैंड, ३१ मई, १९१६ को हुए ब्रिटिश तथा जर्मन नौसेनाओं के युद्ध के लिए प्रसिद्ध है। जर्मन निवासी इसे 'स्टॉगटेक का युद्ध' कहते हैं। डेनमार्क के समुद्रतट से ११५ किमी दूरी पर यह युद्ध हुआ था। प्रथम महायुद्ध के समय यह एकमात्र संग्राम रहा, जिसमें दो नौसेनाएँ आमने-सामने मोर्चे पर लड़ीं। इस युद्ध के बाद जर्मनी के आत्मसमर्पण तक ब्रिटिश नौसेना, जर्मनी की नौसेना पर पूर्णतया हावी रही।
फ़नेन
फ़नेन (, ), अपने क्षेत्रफ़ल 3099,7 कि.मी² (1196,8 वर्ग मील) के साथ डेनमार्क का तीसरा बड़ा द्वीप है। इससे बड़े द्वीप हैं ज़ीलैंड और वेंडसिज़ल थाई। यह विश्व का १६३वां बड़ा द्वीप है। यह देश के मध्य भाग में स्थित है और यहां की जनसंख्या 466,284 (2013 अनुसार) है। यहां का प्रमुख नगर है ओडेन्स जो सागर से यदा-कदा प्रयोग की जा रही नहर से जुड़ा है। शहर का शिपयार्ड मुख्य ओडेन्स शहर के बाहर स्थित है।
प्रशासनिक रूप से फ़नेन दक्षिणी डेनमार्क का भाग है। १९७० से २००६ तक फ़नेन द्वीप फ़नेन काउण्टी का सबसे बड़ा भाग रहा था, जिसके अलावा इसमें कई अन्य छोटे द्वीप भी आते थे।
स्वीडिश क्रोना
क्रोना (बहुवचन: "क्रोनोर"; चिह्न: kr या केवल :- ; कूट: SEK) १८७३ से स्वीडन की मुद्रा रही है। इसके आईएसओ कूट "SEK" एवं मुद्रा चिह्न "kr" दोनों ही प्रयोग में रहे हैं। इन चिह्नों में से पहला मान के पूर्व या पश्चात लगाया जाता है, वहीं दूसरा मान के पश्चात ही लगाया जाता है। अंग्रेज़ी में कई बार इसे स्वीडिश क्रोन भी कह दिया जाता है क्योंकि क्रोना का शाब्दिक अर्थ स्वीडिश भाषा में मुकुट होता है। अप्रैल २०१० के आंकड़ों के अनुसार स्वीडिश क्रोना विश्व की व्यापार में सबसे अधिक प्रयोग की गई विश्व की मुद्रा थी।
एक क्रोना को १०० ओरे में (एकवचन या बहुवचन कुछ भी हो, जब मुद्रा के लिये प्रयोग किया जाये, अन्यथा बहुवचन है ओरेन) बांटा जा सकता है। वैसे ३० सितंबर २०१० से सभी ओरे सिक्के प्रयोग से हटा लिये गए हैं। सामान क्रय करते हुए उसका मूल्य ओरे में हो सकता है, किन्तु नकद भुगतान करते हुए उसे निकटवर्ती क्रोना में किया जाता है।
जावा भाषा
"कम्प्यूटर प्रोग्रामिंग में प्रयुक्त 'जावा' नामक भाषा के लिए देखें - जावा (प्रोग्रामिंग भाषा) "
जावा भाषा (जावा भाषा में : ꦧꦱꦗꦮ बासा जावा; इण्डॉनेशियाई भाषा : बहासा जावा) इण्डोनेशिया के जावा द्वीप के पूर्वी एवं केन्द्रीय भाग के लोगों की भाषा है। पश्चिमी जावा के उत्तरी भाग में भी कुछ स्थानों पर यह भाषा बोली जाती है। जावा भाषा लगभग 7.55 करोड़ लोगों की मातृभाषा है जो इण्डोनेशिया के कुल जनसंख्या के लगभग ३०% हैं। मलेशिया, सिंगापुर तथा सूरीनाम में भी कुछ लोगों द्वारा यह भाषा बोली जाती है।
जावा भाषा अपने पड़ोसी भाषाओं मलय, सुन्दनी (Sundanese), मदुरी (Madurese), बाली आदि से मिलती जुलती है। इसे वर्गीकृत करना कठिन है। इसे आस्ट्रेलियाई-एशियाई परिवार में रखा गया है। संस्कृत का इस पर अमिट प्रभाव है। पुरानी जावा-अंग्रेजी शब्दकोश में २५५००० प्रविष्टियाँ हैं जिनमें से १२६०० सम्स्कृत मूल के हैं। पुरानी जावा भाषा के साहित्यिक रचनाओं में २५% से अधिक शब्द संस्कृत के हैं। जावा के लोगों के नाम में भी संस्कृत की छाप देखी जा सकती है। संस्कृत शब्दों का आज भी खूब प्रयोग होता है। जावा भाषा पर डच और मलय भाषाओं का भी प्रभाव पड़ा है किन्तु संस्कृत जितना बिलकुल नहीं।
जावाभाषा की लिपि जावा लिपि है जो ब्राह्मी से व्युत्पन्न है।
महाकाव्य (एपिक)
वृहद् आकार की तथा किसी महान कार्य का वर्णन करने वाली काव्यरचना को महाकाव्य (epic) कहते हैं।
महाकाव्य विश्व के प्रत्येक प्राचीन देश की सभ्यता-संस्कृति की अभिव्यक्ति का प्रबल माध्यम रहा है। भारत के 'रामायण’ और 'महाभारत' और उधर यूनानी कवि होमर के ‘इलियड’ और ‘ओडिसी’ इसके उज्ज्वल प्रमाण हैं। इन महाकाव्यों के कथानक अपने-अपने देश के राष्ट्रीय इतिहास पर आधृत अवश्य हैं किन्तु उनमें जातीय मिथकों का अन्तर्गुंफन आरंभ से अंत तक मिलता है। ‘इलियड’ और ‘ओडिसी’ में यूनान की मिथक कथाएँ अनुस्यूत हैं और रामायण-महाभारत में भारतीय मिथकों-मुख्यतः वैदिक मिथकों का ताना-बाना आरंभ से अंत तक बना हुआ है। रचना का रूप-आकार धारणा करने से पहले लौकिक-अलौकिक तत्त्वों से गुंफित ये कथाएं मौखिक परंपरा के रूप में प्रचलित रही थीं। अतः इन महाकाव्यों की रचना सार्वजनिक प्रस्तुति के उद्देश्य से वाचक-शैली में की गई है। रामायण में तो इस तथ्य का स्पष्ट रूप में उल्लेख ही कर दिया गया है कि लव और कुश ने जनसमाज तथा राजसभा में इसका वाचक किया था।
मौखिक परंपरा से संबद्ध रहने के कारण इन महाकाव्यों के कलेवर का निरंतर विकास होता रहा है। इसलिए मूलतः एक कवि के कृतित्व से मुद्रांकित होने पर भी ये अपने मूल रूप की रक्षा नहीं कर सके हैं। इसी दृष्टि से उन्हें विकसनशील महाकाव्य कहा गया है। मध्यकाल में रचित ‘बियोवुल्फ' (Beowulf) और हिन्दी में ‘पृथ्वीराज रासो’ इसी कोटि के महाकाव्य हैं। मूलतः वाल्मीकि और व्यास ऋषियों की रचना होने के कारण भारत में ये आर्ष महाकाव्य के नाम से प्रसिद्ध रहे हैं। इन रचनाओं में महाकाव्य विधा के विकास का पहला रूप मिलता है।
ललित काव्य की एक विधा का रूप धारण कर महाकाव्य साहित्यशास्त्र का विषय बन गया और आचार्यों ने साहित्य की अन्य विधाओं की भाँति उसे भी लक्षणवद्ध कर दिया। यूरोप में अरस्तू, इतालवी भाषा के कतिपय आचार्यों, बाद में डॉ॰ जॉन्सन आदि और आधुनिक युग में अनेक काव्य-मर्मज्ञों ने महाकाव्य का स्वरूप-विवेचन किया है। भारत में प्राचीनों में भामह, दंडी, रुद्रट और विश्वनाथ आदि ने विस्तार के साथ महाकाव्य के लक्षण प्रस्तुत किए हैं और आधुनिक साहित्य-मर्मज्ञों ने भी भारतीय तथा पाश्चात्य काव्य-चिंतन के आलोक में उसके स्वरूप का तात्विक विवेचन किया है।
उपर्युक्त तत्त्व-विवेचन का सार-संक्षेप सामान्यः इस प्रकार है- संक्षेप में महाकाव्य के लक्षण इस प्रकार हैं-
1. ये महाकाव्य अपने देश की जातीय और युगीन सभ्यता-संस्कृति के वाहक होते हैं।
2. इनमें ऐतिहासिक घटनाओं के साथ मिथकों का अंतर्गुफन रहता है।
3. इन महाकाव्यों के केन्द्र में युद्ध रहता है जो व्यक्तिगत तथा वंशगत सीमाओं से ऊपर उठकर जातीय युद्ध का रूप धारण कर लेता है। भारतीय महाकाव्यों में ये 'धर्मयुद्ध' के रूप में लड़े गए हैं। इलियड और ओडिसी में ये युद्ध मूलतः जातीय युद्ध हैं- धर्मयुद्ध नहीं। इसका कारण यह है कि यूनानी चिंतक भाग्यवादी रहा है किन्तु यहाँ भी धर्म की पराजय और अधर्म की विजय को मान्यता नहीं दी गई।
4. रचनाबद्ध होने से पहले इनकी मूलवर्ती घटनाएं मौखिक परंपरा के रूप में रहती हैं।
5. इसलिए सार्वजनिक प्रस्तुति के साथ किसी-न-किसी रूप में इनका प्रत्यक्ष अथवा अप्रत्क्ष संबंध रहता है। अतः इनकी शैली पर वाचन-शैली का प्रभाव अनिवार्यतः लक्षित होता है।
2020 ग्रीष्मकालीन ओलम्पिक
2020 ग्रीष्मकालीन ओलम्पिक खेल, आधिकारिक तौर पर XXXII ओलम्पियाड के खेल, एक अन्तराष्ट्रीय योजनाबद्ध बहु-खेल प्रतियोगिता है जिसका आयोजन 24 जुलाई 2020 से 9 अगस्त 2020 के बीच टोक्यो, जापान, में होना था, कोरोना वायरस की वजह से एक साल के लिए टल गया है, और अब यह ओलंपिक खेल 23 जुलाई 2021 से 08 अगस्त 2021 को सम्पन्न हुआ। खेलों की मेजबानी के लिए तीन शहरों ने अपनी बोली पेश की थी: टोक्यो, मैड्रिड और इस्तांबुल। ओलम्पिक खेलों की संस्था अन्तरराष्ट्रीय ओलम्पिक समिति ने 7 सितम्बर 2013 को ब्यूनस आयर्स, अर्जेंटीना, में अपने 125वें अधिवेशन में टोक्यो को मेजबान शहर घोषित किया था।
टोक्यो में होने वाले ओलंपिक खेलों में इस बार बेसबॉल, सॉफ्टबॉल, कराटे, स्केटबोर्ड और सर्फिंग को भी शामिल किया गया है।
टोक्यो 1964 (ग्रीष्मकालीन), साप्पोरो 1972 (शीतकालीन) और नागानो 1998 (शीतकालीन) खेलों के बाद 2020 के खेल जापान में होने वाले चौथे ओलंपिक खेल हैं। टोक्यो को 1940 के ग्रीष्मकालीन ओलंपिक की मेजबानी दी गई थी, लेकिन 1938 में युद्ध के कारण वह टल गया। दो बार ग्रीष्मकालीन खेलों का आयोजन करने वाला टोक्यो एशिया का पहला शहर है। दक्षिण कोरिया के प्योंगचांग में 2018 शीतकालीन ओलंपिक के बाद और बीजिंग, चीन में 2022 के शीतकालीन ओलंपिक से पहले, 2020 के खेल पूर्वी एशिया में होने वाले लगातार तीन ओलंपिक में से दूसरा हैं।
मुण्डा भाषाएँ
मुण्डा एक भाषापरिवार है जिसे भारत तथा बांग्लादेश के लगभग १ करोड़ लोग बोलते हैं। यह ऑस्ट्रो-एशियाई भाषा-परिवार की एक शाखा है। इसका अर्थ है कि मुण्डा भाषा वियतनामी भाषा और खमेर भाषा से सम्बंधित है। हो, मुण्डारी और सन्ताली इस भाषासमूह की मुख्य भाषाएँ हैं। भारत में मुण्डा के अलावा ऑस्ट्रो-एशियाई परिवार की दो अन्य शाखाएँ मिलती हैं: निकोबारी भाषाएँ तथा खसिक भाषाएँ।
भाषाविद, पॉल सिडवेल (2018) के अनुसार, प्रोटो-मुंडा भाषा शायद ऑस्ट्रोएशियाटिक से अलग हो गई है जो दक्षिणी चीन या दक्षिण पूर्व एशिया से लगभग 4000-3500 साल पहले पूर्वी भारत में आइ है।
मध्य प्रदेश की जनजातियाँ
मध्य प्रदेश में एक अच्छी खासी जनसंख्या जनजातीय है। इस प्रदेश की जनसंख्या का लगभग २०.१०% जनजातीय लोग हैं। (लगभग १.५३ करोड़, २०११ की जनगणना के अनुसार)। मध्य प्रदेश में 46 अनुसूचित जनजातियाँ हैं
छोटी जंगली मुर्गी
छोटी जंगली मुर्गी () (Galloperdix spadicea) फ़ीज़ेन्ट कुल का पक्षी है जो भारत का ही मूल निवासी है। इसकी पूँछ तीतर (जो स्वयं फ़िज़ेन्ट कुल का पक्षी है) की तुलना में लंबी होती है और जब यह ज़मीन पर बैठा होता है, तो इसकी पूँछ साफ़ दिखाई देती है। हालांकि इसका मुर्गी से दूर का भी संबन्ध नहीं है, लेकिन भारत में इसे जंगली मुर्गा ही माना जाता है।  भारत की अन्य भाषाओं में इस पक्षी के नाम इस प्रकार हैं:-
इस पक्षी के नर और मादा चेहरे और उसके आस-पास थोड़ा भिन्न दिखते हैं। नर की लंबाई ३५ से ३७ से.मी. और वज़न ३४० से ३७० ग्राम होता है जबकि मादा का आकार छोटा होता है और वह कम ही ३३ से.मी. की लंबाई पार कर पाती है। नर की टांगों में दो से तीन नुकीले नाख़ून-नुमा उभार होते हैं और मादा की टांगों में एक से दो उभार होते हैं, जिससे इसको इसका अंग्रेज़ी नाम "Spurfowl" मिला है।
यह पक्षी भारत में ही पाया जाता है जहाँ यह गंगा के दक्षिण में ही देखा गया है और मध्य भारत में भी कम ही देखने को मिलता है जबकि दक्षिण भारत में इसकी आबादी काफ़ी है और स्थिर भी है। यह घने जंगलों और बांस के इलाकों में रहना पसन्द करता है। रात को आराम के लिए यह पेड़ों की शाखाओं की शरण लेता है। यह विभिन्न प्रकार के अनाज एवं बीज खाता है और छोटे कीड़े इसे बहुत पसन्द हैं। यह भोजन के लिए खुले में आना पसन्द नहीं करता है और घने झुरमुट में ही अपना भोजन ढूंढ लेता है।  यह मार्च और अप्रैल के महीनों में प्रजनन करता देखा गया है।
ऑगस्टिन लुई कौशी
ओग्युस्तें लुई कोशी (Augustin Louis Cauchy / 21 अगस्त 1789 – 23 मई 1857 ई.) फ्रांस के गणितज्ञ थे। वे गणितीय विश्लेषण के अग्रदूत थे। इसके अलावा उन्होने अनन्त श्रेणियों के अभिसार/अपसार, अवकल समीकरण, सारणिक, प्रायिकता एवं गणितीय भौतिकी में भी उल्लेखनीय योगदान दिया। वे फ्रांस की विज्ञान अकादमी के सदस्य तथा 'इकोल पॉलीटेक्निक' (इंजीनियरी महाविद्यलय) के प्रोफेसर भी थे। कौशी के नाम पर जितने प्रमेयों एवं संकल्पनाओं (concepts) का नामकरण हुआ है, उतना किसी और गणितज्ञ के नाम पर नहीं। उन्होने अपने जीवनकाल में ८०० शोधपत्र तथा पाँच पाठ्यपुस्तकें लिखी।
इनका जन्म २१ अगस्त १७८९ ई. को पेरिस में हुआ। १८१० ई. में वे एकॉल से इंजीनियर बनकर शैरबुर चले गए; वहाँ लाप्लास की मेकानिक सेलैस्त (Mecanique Celeste) और लाग्रांज की फौंक्स्योंजनालितिक (Fonctions Analytiques) का अध्ययन करते रहे। तीन वर्ष पश्चात् स्वास्थ के कारण ये पेरिस लौटे और लाप्लास और लाग्रांज के आग्रह पर इंजीनियरी त्याग गणित को अपनाया। २३ मार्च १८५७ ई. को उनका देहांत हुआ।
कौशी उर्वरबुद्धि एवं परम व्युत्पन्न गणितज्ञ थे। उन्होंने श्रेणियों, काल्पनिक राशियों, संख्याओं के सिद्धांत, अवकल समीरकणों, प्रतिस्थापन के सिद्धांत, फलनों के सिद्धांत, सारणिकों, समिश्र-फलन, गणितीय खगोलशास्त्र, प्रकाशिकी और प्रत्यास्थता इत्यादि की शुद्ध एवं अप्रयुक्त दोनों शाखाओं पर अन्वेषण किए। १८२१ ई. में अपने ‘कूर दानलीज द लेकौल रॉयाल पोलितेक्निक' (Coursa Analyse de 1 Eole Royal Polytechnique) को प्रकाशित कर इन्होंने विश्लेषण में अंकगणितीकरण युग का श्रीगणेश किया। सर्वप्रथम कोशी ने ही टेलर के प्रमेय का निर्दोष प्रमाण दिया और चलन कलन के मूल सिद्धांतों की अपने नवीन फलन के सिद्धांत एवं सीमा के नियम पर आधारित अतिशोधित व्याख्या प्रदान की।
उनके प्रमुख कार्यों की सूची नीचे दी गई है:
तार्केक (चंद्रमा)
तार्केक (Tarqeq) ( ), जो सेटर्न LII (अस्थायी पदनाम S/2007 S 1) के रूप में भी जाना जाता है, शनि का एक प्राकृतिक उपग्रह है। इसकी खोज की घोषणा 5 जनवरी 2006 और 22 मार्च 2007 के मध्य लिए गए प्रेक्षणों के आधार पर, 13 अप्रैल 2007 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। यह इनुइट चंद्र देवता तार्केक पर नामित हुआ है, और अनियमित उपग्रहों के इनुइट समूह का एक सदस्य है। व्यास मे यह करीब सात किलोमीटर है।
तार्केक की कक्षा 0.1081 की विकेन्द्रता के साथ 49.90° (क्रांतिवृत्त से; 49.77° शनि के विषुववृत्त से) के झुकाव पर स्थित है, और अर्ध्य-मुख्य अक्ष 17.9106 गीगामीटर है। इसकी कक्षीय अवधि 894.86 दिवसों की है।
हाथी छाप
हाथी छाप हाथी की लीद से बनने वाले कागज की एक ब्रांड है। इसका निर्माण कार्य राजस्थान, भारत में होता है। इसका नामकरण भी इसके उत्पादन पदति से प्रेरित है। भारत के अलावा हाथी की लीद से कागज निर्माण का कार्य श्रीलंका और दक्षिण अफ़्रीका में भी होता है।
हाथी छाप की स्थापन उद्यमी महिमा मेहरा और उनके वाणिज्यिक साथी साथी विजेंद्र शेखावत ने 2003 में दिल्ली में की। प्रथम चार वर्षों तक उन्होंने कागज का निर्यात जर्मनी में किया। 2007 में ये भारत में स्थापित हुआ।
लीद की सफाई करना एक महत्वपूर्ण प्रक्रिया है। हाथी लीद को पूर्णतया बड़े जल टैंकों में धोया जाता है। लीद को धोने बाद निकलने वाले जल को कृषि कारु में उर्वरक के रूप में काम में लिया जाता है और धुली हुई लीद को सुखाकर कागज निर्माण के काम लोया जाता है।
कुछ वर्षों पूर्व विजेन्द्र शेखावत जयपुर में एक पहाड़ी पर स्थित मन्दिर में गये। जब वो पहाड़ी के किनारे घुम रहे थे, तो उन्होंने देखा कि तीर्थयात्री हाथी की पीठ पर सवारी करना पसन्द करते हैं। उन्होंने भूमि पर शुष्क हाथी लीद के साथ हाथियों की जोड़ियाँ देखी। इससे ही उन्हें प्रेरणा मिली कि यह शुष्क लीद कैसे उनके कच्चे फाइबर जैसी दिखती है जिनसे वो कागज़ निर्माण करते हैं।
बाद में विभिन्न प्रयोगों द्वारा उन्होंने हाथी लीद से काम में लेने लायक कागज का निर्माण किया और बाद में इसे हाथी छाप नाम दिया गया।हाथी की लीद से विभिन्न उत्पादों का निर्माण होता है।
कोट कासिम
कोट कासिम भारतीय राज्य राजस्थान के अलवर जिले का एक कस्बा है। यह एक तहसील भी है। इसका मूल नाम कोट क़ासिम (क़ासिम का किला) है लेकिन वर्तमान में इसे कोट कासिम उच्चारित किया जाता है। कोटकासिम अहिरवाल में आता है और यहाँ पर अधिकतर अहिर हैं।
कोट कासिम उत्तरी अक्षांश 28° 01' 45" एवं पूर्वी देशान्तर 76° 43' 15" पर स्थित है और राजस्थान के अलवर जिले में उन्नयन पर स्थित है।
कोट कासिम राष्ट्रीय राजधानी क्षेत्र में स्थित है जो दिल्ली के दक्षिण में, राज्य की राजधानी जयपुर से उत्तर में, अलवर नगर से उत्तर में, रेवाड़ी नगर से पूर्व में, धारुहेड़ा दक्षिण में, भिवाडी से दक्षिण में और अलवर के ही अन्य नगर तिजारा से उत्तर में है।
यहाँ से गढ़ीबोलनी गाँव से होते हुए सुगमता से राष्ट्रीय राजमार्ग ८ (दिल्ली-जयपुर-मुम्बई राष्ट्रीय राजमार्ग) तक पहुँचा जा सकता है। कोट कासिम नियमित बसों द्वारा रेवाड़ी, धारुहेड़ा, भिवाड़ी, तिजारा और अलवर से जुड़ा हुआ है।
कोटकासिम 2001 की जनगणना के अनुसार एक गाँव की श्रेणी में था जिसकी जनसंख्या 1,000 से कम थी। वर्तमान में गाँव में कुछ सौ की आबादी है जिसमें मुख्यतः अहिर, जाट ईत्यादि शामिल हैं।
कोट कासिम के नजदीकी गाँव लाडपुर  7 km, खैरी खानपुर अहिरान(5 km)  (1.6 किमी), घीकका  (1.8 किमी), कनहाड़का (2.3 किमी), श्रीचन्दपुरा (4.4 किमी), पुर (4.4 किमी), बघाणा (6.0 किमी), गुनसर (7.4 किमी) हैं।
समान पिन कोड (301702) वाले अन्य गाँव लालपुर, उजोली, लाडपुर, इक्रोतिया, पालपुर हैं।
कुकस
कुकस (Kukas) भारत के राजस्थान राज्य के जयपुर ज़िले में स्थित एक नगर व नगरपालिका है।
यह जयपुर के निकट स्थित औद्यौगिक कस्बा है। यह आमेर के किले से लगभग 10 किमी दूर है। कुकस में रिको औद्योगिक क्षेत्र के विकास के कारण क्षेत्र का विकास आरम्भ हो गया जिससे महाविद्यालयों और वाणिज्यिक क्षेत्रों का विकास औद्योगिक पार्क में होने लगा। कुकस दिल्ली राष्ट्रीय राजमार्ग पर स्थित है।
रिको (RIICO) की उन्नति ने यहाँ कई महाविद्यालयों के विकास में सहायता मिली:
यहाँ पर पहुँचने के सिमित साधन यातायात साधन हैं। सरकारी बस सेवा की सहायता से सिन्धी कैम्प से जयपुर बस स्टैण्ड और बड़ी चौपड़ बस स्टोप तक पहुँचा जा सकता है।
राजस्थानी लोग
राजस्थानी लोग भारत के राजस्थान ("राजाओं की भूमि") क्षेत्र के मूल निवासियों को कहा जाता है। यद्दपि राजस्थानी लोगों की विभिन्न उपजातियता पायी जाती है लेकिन भारतीय उपमहाद्वीप के सभी क्षेत्रों में राजस्थानी लोगों को मारवाड़ी ("राजस्थान के मारवाड़ क्षेत्र के लोग") के नाम से जाता है। उनकी भाषा राजस्थानी धूम गाड़ी
भाषा का पश्चिमी भाग है।
।बिश्नोई ।जाट
प्रशांत राज सचदेव
प्रशान्त राज सचदेव मुम्बई से एक अभिनेता एवं मॉडल हैं जिन्होंने रामगोपाल वर्मा की फ़िल्म "रामगोपाल वर्मा की 'आग' " (जो रमेश शिप्पी की फ़िल्म शोले की पुनर्कृत्ति है) से अपना फ़िल्मी जीवन आरम्भ किया। उनकी दूसरी फ़िल्म टॉस है जो 28 अगस्त 2009 को जारी की गयी। उनका जन्म 9 जनवरी 1981 को मुम्बई में हुआ। उनकी शिक्षा बॉम्बे स्कॉटिश स्कूल, माहिम, दिल्ली पब्लिक स्कूल, नई दिल्ली (1998), श्री वेंकटेश कॉलेज, दिल्ली विश्वविद्यालय (2001) और ली स्ट्रेसबर्ग थिएटर एन्ड फ़िल्म इंस्टीट्यूट, न्यूयॉर्क (2010) से हुई।
लव सिन्हा
लव सिन्हा एक भारतीय अभिनेता हैं जिन्होंने हिन्दी फ़िल्म "शादियाँ" (2010) में मुख्य कलाकार की भूमिका निभाई थी। वो शत्रुघन सिन्हा के पुत्र एवं सोनाक्षी सिन्हा के भाई हैं।
वो शत्रुघन सिन्हा और पूनम सिन्हा के पुत्र हैं। दबंग फ़िल्म की मसहूर अभिनेत्री सोनाक्षी सिन्हा उनकी बहन है और उनके भाई का नाम कुश सिन्हा है।
ज़ंजीर (2013 फ़िल्म)
ज़ंजीर (तेलुगू शीर्षक तूफान) 2013 की भारतीय एक्शन फ़िल्म है जिसका निर्देशन अपूर्व लाखिया ने किया है, जिसे एक साथ ही हिन्दी और तेलुगू में जारी किया गया है। फ़िल्म में बॉलीवुड में नवोदित टॉलीवुड अभिनेता राम चरण सहित प्रियंका चोपड़ा मुख्य भूमिका में हैं। प्रकाश राज ने "वांटेड", "सिंघम" और "दबंग 2" जैसी सफल फ़िल्में देने के बाद इस फ़िल्म में काम किया है। यह 1973 की इसी नाम से बनी फ़िल्म की पुनः कृत्ति है। फ़िल्म का हिन्दी संस्करण चीनी में "चियलो कज्लग" के रूप में रुपान्तरित किया गया है। फ़िल्म के तेलुगू संस्करण का अनुवाद मलयालम में क्या गया है जिसके जारी करने की तिथि अभी निर्धारित नहीं हुई है। हिन्दी एवं तमिल संस्करणों को 6 सितम्बर 2013 को जारी कर दिया गया। विजय खन्ना (राम चरण तेजा) एक ईमानदार और सिद्धांतवादी पुलिस अफ़सर है। लेकिन कई बार अपनी ईमानदारी की वजह से वो भ्रष्ट तंत्र में मुश्किल में पड़ जाते हैं। उनका कई बार तबादला कर दिया जाता है और एक बार बदली करके उन्हें मुम्बई भेज दिया जाता है जहां एक हत्या की जाँच में लगाया जाता है। इस हत्याकांड की चश्मदीद गवाह माला (प्रियंका चोपड़ा) हैं। उनकी आंखों के सामने एक व्यक्ति को ज़िन्दा जला दिया जाता है। जांच के दौरान उनकी मुलाक़ात एक ग़ैर-क़ानूनी तरीक़े से काम कर रहे कार डीलर शेर ख़ान (संजय दत्त) और बिज़नेस मैन की आड़ में रह रहे अपराधी रुद्र प्रताप तेजा (प्रकाश राज) से होती है। इस बीच विजय, माला को पुलिस की मदद करने के लिए तैयार कर लेते हैं और दोनों एक दूसरे के बेहद क़रीब भी आ जाते हैं। हत्या की जांच से धीरे-धीरे विजय को पता चलता है कि जिस शख़्स की हत्या हुई वो ग़ैर-क़ानूनी तेल माफ़िया का राज़ फ़ाश करना चाहता था और इस वजह से उसकी हत्या कर दी जाती है। इस सारे कांड के पीछे है रुद्र प्रताप तेजा विजय खन्ना के साथ भी बचपन में कुछ ऐसा ही होता है। जब वो आठ साल का होता है तब उसके मां-बाप की हत्या कर दी जाती है। विजय कई सालों बाद तक इस हत्याकांड की ख़ौफ़नाक यादों से उबर नहीं पाता. इस बीच विजय खन्ना की बहादुरी और ईमानदारी से प्रभावित होकर शेर ख़ान अपने बुरे धंधे छोड़ देता है और उनकी मदद करने का फ़ैसला करता है।
हूं वांट्स टू बी ए मिलेनियर?
'हूं वांट्स टू बी ए मिलेनियर?' () एक ब्रितानी मूल का अन्तर-राष्ट्रीय गेम शो (खेल प्रदर्शन) है जिसका निर्माण डेविड ब्रिग्स, माइक व्हाइटहिल और स्टीवन नाइट ने किया। कौन बनेगा करोड़पति सहित इस शो के अब तक 81 संस्करण बन चुके हैं।
प्रसारण विषय-वस्तु शिकायत परिषद
प्रसारण विषय वस्तु शिकायत परिषद (अंग्रेजी: Broadcasting Content Complaints Council) या संक्षेप में "बीसीसीसी", भारतीय सूचना और प्रसारण मंत्रालय के परामर्श से भारतीय प्रसारण प्रतिष्ठान (आईबीएफ) द्वारा स्थापित एक आत्म-नियामक संस्था है, जिसके अंतर्गत सभी गैर-खबर सामान्य मनोरंजन चैनल आते हैं। जून 2011 से, न्यायमूर्ति अजीत प्रकाश शाह इसके अध्यक्ष हैं।
न्यायमूर्ति शाह के अलावा 13 सदस्यीय बीसीसीसी में अभिनेत्री और सामाजिक कार्यकर्ता शबाना आज़मी, जेएनयू के समाजशास्त्री प्रोफेसर आनंद कुमार, पूर्व सूचना एवं प्रसारण सचिव भास्कर घोष, वरिष्ठ पत्रकार वीर संघवी, पांच राष्ट्रीय आयोगों के प्रतिनिधि (महिला, बाल अधिकार, अनुसूचित जाति, पिछड़ा वर्ग और अल्पसंख्यक) और प्रसारण उद्योग के चार प्रतिनिधि शामिल हैं।
बीसीसीसी, अब तक टीवी कार्यक्रमों की विषय वस्तु से संबंधित आठ परामर्श जारी कर चुका है। इनमें 'महिलाओं का चित्रण', 'बच्चों के साथ व्यवहार’, 'पुरस्कार समारोहों का प्रसारण', 'जानवरों / वन्य जीवों से वयवहार', 'बच्चों का लैंगिकीकरण’, 'टीवी हास्य कार्यक्रम’, ‘बच्चों का स्वास्थ्य एवं सुरक्षा’ तथा बच्चों के अथवा कार्टून चैनलों पर प्रसारित होने वाले कार्यक्रम शामिल हैं।
गणित का कालक्रम
यहाँ शुद्ध एवं अनुप्रयुक्त गणित के इतिहास की प्रमुख घटनाएँ कालक्रम में दी गई हैं।
समकालिक प्रसारण
सिमुलकास्ट (अंग्रेजी: Simulcast, एक मिश्रशब्द simultaneous broadcast से मिलकर बना है।) या समकालिक प्रसारण या सामान्य शब्दों में एक साथ प्रसारण, किसी कार्यक्रम या घटना का एक से अधिक माध्यमों जैसे कि टेलीविजन के विभिन्न चैनलों या फिर रेडियो के विभिन्न चैनलों या टेलीविजन और रेडियो पर एक ही समय में होने वाला प्रसारण है। उदाहरण के लिए, सत्यमेव जयते नामक टीवी कार्यक्रम का प्रसारण एक साथ स्टार प्लस और दूरदर्शन पर किया जाता था। इसका एक अन्य उदाहरण किसी टेलीविजन कार्यक्रम का प्रसारण इसकी मूल भाषा के अतिरिक्त, स्थानीय भाषा में डब संस्करण का प्रसारण है।
नील जिह्वा रोग
नील जिह्वा रोग या ब्लू टंग (Bluetongue disease या catarrhal fever) मुख्यतः भेड़ को होने वाला रोग है। कभी-कभी यह बकरी, भैंस, एवं अन्य चौपायों को भी हो जाता है।
यह कीटों के माध्यम से फैलने वाला रोग है जो ब्लूटंग विषाणु (BTV) के कारण होता है। यह छूत से नहीं फैलता।
इस रोग से प्रभावित पशु को तेज बुखार होता है, अत्यधिक लार टपकता है, चेहरा और जीभ में सूजन हो जाती है। होंठ और जीभ के सूजन के कारण जीभ नीली दिखती है। पशु सुस्त होकर चारा छोड़ देता है। मुंह व नाक पर लाली बढ़ जाती है।
इसका निदान भी टीके के माध्यम से होता है। उल्लेखनीय है पशु को रोग के प्रभाव में आने से पूर्व ही टीका लगाने से लाभ होता है। रोग बढ़ने पर टीके का कोई विशेष लाभ नहीं होता।
अदिश बोसॉन
अदिश बोसॉन () उन बोसॉनों को कहा जाता है जिनका प्रचक्रण शून्य होता है। "बोसॉन" का अर्थ पूर्णांक प्रचक्रण से होता है; और "अदिश" इसके मान को शून्य 0 बना देता है।
"अदिश बोसॉनों" की अवधारणा क्वांटम क्षेत्र सिद्धान्त की देन है। यह लोरेन्ट्ज रुपान्तरण सम्बंधी गुणधर्म को उल्लिखित करता है।
फाद्दीव–पोपोव परछाप
भौतिकी में फाद्दीव–पोपोव परछाप () जिसे घोस्ट क्षेत्र अथवा परछाप क्षेत्र भी कहा जाता है एक अतिरिक्त क्षेत्र है जो गेज क्वांटम क्षेत्र सिद्धान्त में पथ समाकल सूत्रों की निरंतरता बनाए रखने के लिए प्रस्तावित किया गया। बाद में इसका नामकरण लुडविग फाद्दीव और विक्टर पोपोव के सम्मान में किया गया। यंग-मिल्स सिद्धान्त में परछाप क्षेत्र (ghost fields) के लिए लाग्रांजियन formula_1 (जहाँ formula_2 गेज समूह में अभिसम्युक्त निरूपण में एक सूचक है) को निम्न प्रकार लिखा जाता है: प्रथम पद नियमित अदिश सम्मिश्र क्षेत्रों के लिए गतिक व्यंजक है और द्वितीय व्यंजक गेज क्षेत्रों के साथ अभिक्रिया को दर्शाता है। यहाँ यह आवश्यक है कि क्रमविनिमय गेज सिद्धान्तों (जैसे क्वांटम विद्युतगतिकी) में परछाप का कोई प्रभाव नहीं होता जब तक formula_4 और इसके फलस्वरूप परछाप कण (घोस्ट कण) गेज क्षेत्रों से अन्योन्य क्रिया नहीं करता।
X और Y बोसॉन
कण भौतिकी में X और Y बोसॉन (अथवा कभी-कभी संयुक्त रूप से केवल X बोसॉन भी कहा जाता है) W और Z बोसॉनों के सदृश परिकल्पित मूलकण हैं, लेकिन यहाँ कार्यरत बल भिन्न है जिसे ग्रांड यूनिफाइड सिद्धान्त में जॉर्जी-ग्लेशो मॉडल ने प्रागुक्त किया है।
X और Y बोसॉन क्वार्क और लेप्टॉनों से युग्मन करते हैं जहाँ बेरिऑन संख्या संरक्षित रहती है अतः प्रोटॉन क्षय सम्भव है।
एक X बोसॉन की क्षय विधा निम्न हो सकती हैं: जहाँ प्रक्रिया में दो क्षय उत्पादों की काइरलता विपरीत है, एक अप क्वार्क है, एक डाउन क्वार्क है एवं एक पोजीट्रॉन है।
एक Y बोसॉन की निम्न क्षय विधा हो सकती हैं: जहाँ प्रत्येक प्रक्रिया में प्रथम क्षय उत्पाद वाम-हस्थ काइरलता रखता है एवं द्वितीय दक्षिण हस्थ काइरलता और एक इलेक्ट्रॉन प्रतिन्यूट्रिनो है।
झुलसा रोग
झुलसा रोग (blight) का प्रकोप अनेक फसलों पर होता है, जैसे धान, जौ, कपास, आलू, बैगन आदि।
इसके लक्षण पत्तियों, बाली की गर्दन एंव तने की निचली गठानों पर प्रमुख रूप से दिखाई देते हैं। प्रारंभिक अवस्था में निचली पत्तियों पर हल्के बैंगनी रंग के छोटे-छोटे धब्बे बनते हैं जो धीरे-धीरे बढ़कर आँख के समान बीच में चैडे व किनारों पर सँकरे हो जाते हैं। इन धब्बों के बीच का रंग हल्के भूरे रंग होता है। जिससे दानों के भरने पर असर पड़ता है। फसल काल के दौरान जब रात्रि का तापमान 20 से 22 से. व आर्द्रता 95 प्रतिशत से अधिक होती है तब इस रोग का तीव्र प्रकोप होने की संभावना होती है।
नियंत्रण : रोग के प्रारंभिक लक्षण दिखते ही हिनोसान या बाविस्टिन (0.1 प्रतिशत) रसायन का छिड़काव 12-15 दिन के अन्तर से करना चाहिए। रोग रोधी जातियों जैसे -रासी, आदित्य, तुलसी, एम. टी. यू., महामाया आदि की बुवाई करनी चाहिए। समय पर बुवाई और संतुलित उर्वरकों का उपयोग इस रोग को सीमित करने में मदद करते हैं।
यह रोग जीवाणुजनित है। इस रोग का प्रकोप खेत में एक साथ न शुरू होकर कहीं-कहीं शुरू होता है तथा धीरे-धीरे चारों तरफ फैलता है। इसमें पत्ते ऊपर से सूखना षुरू होकर किनारों से नीचे की ओर सूखते हैं। गंभीर हालात में फसल पूरी सूखी हुई पुआल की तरह नजर आती है। इस रोग के प्रारंभिक लक्षण पत्तियों पर रोपोई या बुवाई के 20 से 25 दिन बाद दिखाई देते हैं। सबसे पहले पत्ती के किनारे वाला ऊपरी भाग हल्का नीला-सा हो जाता है तथा फिर मटमैला हरापन लिये हुए पीला सा होने लगता है। रोगग्रसित पौधे कमजोर हो जाते हैं और उनमें कंसे कम निकलते हैं। दाने पूरी तरह नहीं भरते व पैदावार कम हो जाती है। इस रोग के जीवाणु पौधों की जड़ों, बीज, पुआल आदि धान के अवषेश आदि के जरिए अगले मौसम तक चले जाते हैं। इस रोग का प्रबंधन हम निम्न उपायों से ही कर सकते हैं।
कर्पूर चन्द्र कुलिश
कर्पूर चन्द्र कुलिश हिन्दी समाचार समूह राजस्थान पत्रिका के संस्थापक थे। वे प्रख्यात कवि एवं लेखक भी थे। उनका जीवन संघर्षशील रहा और उन्होंने हिन्दी के विकास के लिए सराहनीय कार्य किया। उन्हें भारतीय राज्य राजस्थान में हिन्दी पत्रकारिता के जनक के रूप में भी जाना जाता है। कुलिश वर्ष 1956 तक वो राजस्थान के राजनीतिक और कॉर्पोरेट जुड़ाव वाले एक पत्र से जुड़े हुए एक निराश संवाद-दाता थे। 1956 में उन्होंने अपने एक दोस्त से ₹ 500 उधार लिए और उनसे उन्होंने पत्रिका समाचार समूह की स्थापना की। 1986 में वो कार्यभार से मुक्त हुए तब तक पत्रिका समूह को राजस्थान का सबसे अग्रणी समाचार पत्र बना चुके थे।
कुलिश का जन्म वर्ष 1926 में राजस्थान के टोंक जिले की मालपुरा तहसील के सोडा नामक ग्राम में हुआ। उन्होंने एक समाचार पत्र में कार्य करना आरम्भ किया।
कुलिश को पत्रकारिता के क्षेत्र में उनके कार्यो के लिए विभिन्न पुरस्कारों से सम्मनित किया गया। १९८७ में भारतीय भाषाओं में उत्कृष्ठ योगदानों के लिए उन्हें १९९० में बीडी गोयनका पुरस्कार से सम्मानित किया गया।
दुग्ध ज्वर
दुग्ध ज्वर (मिल्क फीवर) पशुओं को लगने वाला एक रोग है जो अक्सर ज्यादा दूध देने वाले पशुओं को ब्याने के कुछ घंटे या दिनों बाद होता है। पशु के शरीर में कैल्शियम की कमी के कारण यह रोग होता है। सामान्यतः ये रोग गायों में 5-10 वर्ष की उम्र में अधिक होता है। आमतौर पर पहली ब्यांत में ये रोग नहीं होता।
इस रोग के लक्षण ब्याने के 1-3 दिन तक प्रकट होते है। पशु को बेचैनी रहती है। मांसपेशियों में कमजोरी आ जाने के कारण पशु चल फिर नही सकता पिछले पैरों में अकड़न और आंशिक लकवा की स्थिती में पशु गिर जाता है। उसके बाद गर्दन को एक तरफ पीछे की ओर मोड़ कर बैठा रहता है। शरीर का तापमान कम हो जाता है।
बबेसिओसिस
बबेसिओसिस (Babesiosis) पशुओं में होने वाला रोग है जो रक्त प्रोटोज़ोआ के कारण होता है जो एककोशिकीय जीव है। यह मलेरिया-जैसा रोग है जो बबेसिया (Babesia) नामक प्रोटोजोवा के संक्रमण के कारण होता है। स्तनपोषी जीवों में ट्राइपैनोसोम (trypanosomes) के बाद बबेसिया दूसरा सबसे अधिक पाया जाने वाला रक्त परजीवी है। मनुष्यों में यह रोग बहुत कम पाया जाता है।
बबेसिया प्रजाति के प्रोटोज़ोआ पशुओं के रक्त में चिचडियों (किलनी या कुटकी/ticks) के माध्यम से प्रवेश कर जाते हैं तथा वे रक्त की लाल रक्त कोशिकाओं में जाकर अपनी संख्या बढ़ने लगते हैं जिसके फलस्वरूप लाल रक्त कोशिकायें नष्ट होने लगती हैं। लाल रक्त किशिकाओं में मौजूद हीमोग्लोबिन पेशाब के द्वारा शरीर से बाहर निकलने लगता है जिससे पेशाब का रंग कॉफी के रंग का हो जाता है। कभी-कभी पशु को खून वाले दस्त भी लग जाते हैं। इसमें पशु खून की कमी हो जाने से बहुत कमज़ोर हो जाता है पशु में पीलिया के लक्षण भी दिखायी देने लगते हैं तथा समय इलाज ना कराया जाय तो पशु की मृत्यु हो जाती है। यदि समय पर पशु का इलाज कराया जाये तो पशु को इस बीमारी से बचाया जा सकता है। इसमें बिरेनिल के टीके पशु के भार के अनुसार मांस में दिए जाते हैं तथा खून बढाने वाली दवाओं का प्रयोग कियस जाता है। इस बीमारी से पशुओं को बचाने के लिए उन्हें चिचडियों के प्रकोप से बचना जरूरी है क्योंकि ये रोग चिचडियों के द्वारा ही पशुओं में फैलता है।
किलनी
किलनी (Tick) छोटे वाह्य परजीवी जानवर हैं जो स्तनधारियों, पक्षियों और कभी-कभी सरीसृपों एवं उभयचरों के शरीर पर रहकर उनके खून चूसकर जीते हैं। इन्हें 'कुटकी' और 'चिचड़ी' भी कहते हैं। ये बहुत से रोगों के वाहक भी हैं जैसे लाइम रोग (Lyme disease), Q-ज्वर, बबेसिओसिस, आदि।
एक सुप्रबंधित डेरी फार्म पर जहां पशुओं के विचरण की आजादी हो, पर्याप्त मात्रा में अच्छा पोषण उपलब्ध हो और पशुओं की रोग प्रतिरोधक क्षमता अच्छी हो, वहां पर जूँ और किलनी की उपस्थिति का पशुओं के स्वास्थ्य पर कोई प्रतिकूल प्रभाव नहीं पड़ता है। परन्तु वातावरणीय परिस्थितियां (मुख्यतया अत्यधिक ठंडी) इन बाह्य-परजीवियों की सक्रियता को अत्यधिक बढ़ा देते हैं, जिससे पशुओं में निम्नलिखित प्रतिकूल लक्षण देखे जा सकते हैं -कम उम्र के पशुओं पर इनका प्रतिकूल प्रभाव ज्यादा होता है। इनका प्रकोप सर्दियों में आम है, जबकि जाड़े के अंत और बसंत के प्रारम्भ (फरवरी/मार्च) में इनकी संख्या अधिकतम स्तर पर देखी जाती है।
बांधकर रखे जाने वाले पशुओं में स्वतंत्र रूप से रखे जाने वाले पशुओं की तुलना में इनके संक्रमण की सम्भावना लगभग 2 गुना ज्यादा होती है।जब पशुओं में अत्यधिक अतिक्रमण से उनके सामान्य व्यवहार में परिवर्तन हो जाता है, तो रोकथाम के सार्थक प्रयास की आवश्यकता होती है।
रेस तीसरी दुनिया तक
रेस तीसरी दुनिया तक () २००९ की एक विज्ञान कथा/थ्रिलर फिल्म है जो १९७५ की डिज्नी फिल्म "एस्केप टु विच माउंटेन" नामक फ़िल्म का रीमेक है। इस श्रेणी की सभी तीनों फ़िल्में 'अलेक्ज़ेंडर की' के १९६८ के उपन्यास "एस्केप टु विच माउंटेन" पर आधारित हैं। फ़िल्म का निर्देशन एंडी फ़िकमान ने किया है।
फ़िल्म में सर्चलाइट, नेवादा के पास, जो लेस वेगास से १५० मील की दूरी पर है, एक एलियन अंतरिक्ष यान दुर्घटनाग्रस्त हो जाता है।
हिंदी डबिंग क्रेडिट्स सबूत।
चांस पे डांस
चांस पे डांस बॉलीवुड की नाटाकीय फ़िल्म है जिसमें मुख्य अभिनय भूमिका में शाहिद कपूर और जेनेलिया डिसूज़ा हैं। इसके निर्देशक केन घोष हैं और निर्माता रोनी स्क्रूवाला हैं जिसे यूटीवी मोशन पिक्चर्स के बैनर तले बनाया गया है। फ़िल्म 15 जनवरी 2010 को जारी की गयी समीर बेही (शाहिद कपूर) बॉलीवुड का सपना लेकर मुम्बई आता है। एक कूरियर बॉय की तरह संघर्ष करता है और असफलातायें ही प्राप्त करता है। बाद में उसे एक फ़िल्म में मौका मिलता है जहाँ उसकी दोस्त टीना (जेनेलिया डिसूज़ा) कोरियोग्राफर है।
प्रिंस ऑफ पर्शिया: द सैंड्स ऑफ टाइम (फिल्म)
प्रिंस ऑफ पर्शिया: द सेंड्स ऑफ टाइम () एक २०१० अमेरिकी कल्पना साहसिक फिल्म है। फिल्म इसी नाम के यूबीसॉफ्ट मॉन्ट्रियल द्वारा जारी पर आधारित है। फिल्म का शीर्षक वीडियो गेम जैसे है और मुख्य रूप से फिल्म गेम पर आधारित है।
जेक जिलएनहॉल शहज़ादे (प्रिंस) दास्तां , गेम्मा आर्टरटन शहज़ादी (प्रिंसेस) तमिना, बेन किंग्सले निज़ाम और शेख अमर बने है।
फारस, छठी शताब्दी। फारस के राजा शरमाना का सबसे छोटा बेटा, बहादुर राजकुमार दास्तां है जो लड़ाई में बराबर नहीं है। अपने कंधों पर घटनाओं के दौरान (दास्तां पहले अपने भाई तुसा धोखा देने का संदेह है) यौन हमले चाचा निजाम से पहले समय की खंज़र को बचाने के लिए एक खतरनाक मिशन के लिए गिर जाता है। खंज़र समय के स्थानांतरण और घटनाओं के पाठ्यक्रम रिवर्स अनुमति देता है। इस तरह, निजाम राजा होने के लिए अतीत में अपने फैसले को बदलना चाहता है। समय की रेत की संरक्षक है जो राजकुमारी तमिना, की मदद से दास्तां एक सुरक्षित जगह में एक चाकू डाल दिया है। हालांकि, उनके नक्शेकदम, निजाम के इशारे पर, अस्सस्य्नी पालन - उसे मारने के लिए और चाकू ठीक करने के लिए हैं, जो किराए के हत्यारों।
मोहित चौहान
मोहित चौहान एक भारतीय पार्श्व गायक हैं जिन्हें मुख्यतः उनके रोमांटिक गानों के लिए जाना जाता है। वो दो बार फ़िल्मफ़ेयर सर्वश्रेष्ठ पार्श्व गायक पुरस्कार प्राप्त कर चुके हैं। मोहित चौहान का जन्म हिमाचल प्रदेश के सिरमौर जिले में हुआ। उनकी शुरुआती पढ़ाई संत जेवियर्स स्कूल, दिल्ली में हुई और आगे कि पढ़ाई हिमाचल प्रदेश से की जहाँ पर धर्मशाला कॉलेज से मास्टर ऑफ़ साइंस इन जियोलॉजी की डिग्री प्राप्त की। दिल्ली आ कर वहाँ सिल्क रूट नाम का बैंड बनाया, 1996 में इस बैंड का पहला एलबम बूंद रीलिज हुआ। इस एलबम का एक गीत डूबा़..डूबा बहुत हिट हुआ। मोहित चौहान ने रामगोपाल की फिल्म रोड में पहली बार प्लेबैक ("पहली नज़र में डरी थी") गाया।
मुबारक अली अल सबाह
कप्तान शेख़ मुबारक अली युसुफ अल सबाह, शेख़ युसुफ अली अल सबाह के सब से बड़े बेटे हैं। शेख़ मुबारक अली अल सबाह की माता, शेखा अवरद जाबर अल सबाह, कुवैत के तेहरवें अमीर महामहिम जाबर अल अहमद अल जाबर अल सबाह की बेटी हैं।
शेख़ मुबारक अली अल सबाह सन २००० में कुवैत नौसेना में एक रंगरूट के तौर पर भर्ती हुए, वर्ष २००२ में उन्हें ने पदोन्नति कर के उप लेफ्टिनेंट का पद प्राप्त किया। २००० में ही उन्होंने ब्रिटेन के रॉयल नेवल कॉलेज से रॉयल नेवी अफसर का कोर्स किया। इसी वर्ष उन्होंने अली अल सबाह मिलिट्री कॉलेज, कुवैत से सैनिक विज्ञान का डिप्लोमा अर्जित किया।
उन्होंने नेविगेशन और संचार अधिकारी के रूप में कुवैत नौसैनिक जहाज (मस्कान P3717) पर कार्य किया। उन्होंने कई पाठ्यक्रमों में भाग लिया जैसे: संयुक्त राज्य अमेरीका के कोलोराडो में भूतल युद्ध अधिकारी का प्रशिक्षण।  बहरीन में सेतु निगरानी का प्रशिक्षण।
शेख़ मुबारक अली अल सबाह ने ऑपरेशन ईराक फ्रीडम में भाग लिया और कुवैत का वीरता पदक अल सूर प्राप्त किया। इस के उपरांत, सन २००४ में, इन का तबादला कुवैत तट रक्षक, जो की कुवैत गृह मन्त्रालय के आधीन है, में हो गया जहां इन्हों ने कुवैत तट रक्षक पोत, मश'हूर P315 में बतौर मुख्य कमान अधिकारी कार्यभार ग्रहण किया।
शेख मुबारक ने निरंतर एक शिक्षित और कुशल कार्यबल के मूल्य को बढ़ावा दिया है। समुद्री पढ़ाई, इंजीनियरिंग और नेतृत्व में व्यावसायिक और शैक्षणिक कौशल के विकास को प्रोत्साहित करना उन का लक्ष्य रहा है। उन्होंने तटरक्षक बल में कई पदों पर अपनी कुशलता का लोहा मनवाया जिस के फल स्वरुप वर्ष २००९ में उन्हें कुवैत तटरक्षक बल, समुद्री संक्रिया का मुखिया नियुक्त किया गया।
अपनी सेवा के दौरान उन्होंने सऊदी अरब, ईराक गणराज्य, संयुक्त राज्य अमेरिका, यूनाइटेड किंगडम, ऑस्ट्रेलिया, बहरीन, संयुक्त अरब अमीरात और ओमान में कई युद्ध अभ्यासों में भाग लिया। वे वर्ष २०११ में सऊदी अरब में आयोजित तीसरी समुद्री आपदा प्रबंधन पर अंतर्राष्ट्रीय संगोष्ठी में कुवैत तट रक्षक बल की तरफ से मुख्य वक्ता थे। यहाँ उन्होंने शोध और अध्ययन भी प्रस्तुत किये।
निस्सिन फूड्स
निस्सिन फूड्स () जापानी कम्पनी है जो त्वरित नूडल बनती है। इसकी स्थापना निस्सिन फ़ूड प्रोडक्ट्स कम्पनी, लिमिटेड ऑफ़ जापान (जापानी: 日清食品株式会社; हिन्दी: जापानी निस्सिन खाद्य उत्पाद लिमिटेड कंपनी) के तौर 4 सितम्बर 1948 के दिन मोमोफुकू एण्डो द्वारा की गई थी। स्थापना के दस वर्ष पश्चात कम्पनी ने अपना सबसे पहला त्वरित नूडल उत्पाद चिकिन रैमेन बाज़ार में उतारा।
अमेरिकी गौण कम्पनी निस्सिन फूड्स की स्थापना 1970 में हुई और इसने त्वरित रैमेन नूडल उत्पाद को टॉप रैमेन नाम से बेचा। त्वरित नूडल (1958) और कप नूडल (1971) दोनों की ख़ोज मोमोफुकू एण्डो ने की। निस्सिन फूड्स का मुख्यालय योदोगावा, ओसाका में है। 1977 में नई इमारत के निर्माण के पश्चात कम्पनी अपने वर्तमान मुख्यालय में आई थी।
निस्सिन फूड्स ने दुनिया के कई देशों में अपने कार्यालय और फैक्ट्रियाँ स्थापित की हैं, जैसे ब्राजील (1981 से), हॉन्ग कॉन्ग (1985 से), भारत (1992 से), जर्मनी (1993 से), थाइलैंड (1994 से), चीन (1995 से) और मैक्सिको (2000 से)। इनके उत्पाद फिलीपींस, ताइवान, सिंगापुर, कनाडा, स्वीडन, मलेशिया और ऑस्ट्रेलिया में भी बेचे जाते हैं।
इब्राहीम ख़ाँ गार्दी
इब्राहीम ख़ाँ गार्दी" अथवा इब्राहीम ख़ाँ गर्दी (निधन 1761) 18वीं सदी में भारत के दक्षिणी मुस्लिम जनरल थे। उसके पूर्वज भील अथवा संबद्ध जनजाति के लोग थे। तोपखाने में एक विशेषज्ञ के रूप में उन्हें मराठा साम्राज्य का पेशवा के लिए काम करने से पहले हैदराबाद के निज़ाम बनाये गये। माराठा साम्राज्य के जनरल के रूप में वे पैदल सेना और तोपखाने के साथा 10,000 लोगों की सेना की कमान सम्भालते थे। 1761 में पानीपत का तृतीय युद्ध में वो अफगानों द्वारा पकड़कर मार दिये गये।
गार्दी समुदाय तापी के तट से बुरहानपुर, हैदराबाद और तेलंगाना क्षेत्र तक फैले दक्षिण निवासी एक जाति है जिसमें भील, लामन, वंजारा, पारधी, महादेव कोली, मासन जोगी सहित अन्य मराठी कुछ भी शामिल हैं। गार्दी समुदाय का मुख्य भाग हैदराबाद और तेलंगाना क्षेत्र के निकटवर्ती महाराष्ट्र के मराठवाडा क्षेत्र के लोगों को कहा जाता है। उनकी कुछ रस्में उनके अनुसार 250 वर्षों पूर्व गार्दी समुदाय में आरम्भ हुई। कुछ पारधी समुदाय की जातियाँ विशेष रूप से बुरहानपुर की टकंकार समुदाय अपने कसीदों और रस्मों में सुलेमान ख़ाँ गार्दी और इब्राहीम ख़ाँ गार्दी की पुजा की जाती है। पारधी समुदाय ने बन्दूक, पिस्तौल और डायनामाइट जैसे हथियार को काम में लेने के लिए विशेष कौशल भी विकसीत किया।
फंडा
फंडा या फण्डा, अंग्रेजी के शब्द फण्डामेंटल (Fundamental ) से व्युतपन्न हिन्दी शब्द है। मूल अंग्रेज़ी शब्द विशेषण के रूप में प्रयुक्त होता है, किन्तु इसका हिन्दी अवतरित प्रारूप संज्ञा रूप में है। फंडा शब्द का प्रयोग अनौपचारिक भाषा में  मूल मंत्र  या मूल कारण  के अर्थ  में होता है।
ग्रेइप (चंद्रमा)
ग्रेइप (Greip) , या सेटर्न LI (अस्थायी पदनाम S/2006 S 4), शनि का एक प्राकृतिक उपग्रह है। इसकी खोज की घोषणा 5 जनवरी और 1 मई 2006. के मध्य लिए गए प्रेक्षणों के आधार पर, 26 जून 2006 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। ग्रेइप का व्यास लगभग 6 किलोमीटर है। यह शनि की परिक्रमा प्रतिगामी दिशा में 906.556 दिवसों में करता है। इसका क्रांतिवृत्त से झुकाव  172.7° (159.2° शनि के विषुव वृत्त से) और 0.3735 की विकेन्द्रता है।
बहनोई
स्वयं से छोटी बहन के पति को बहनोई कहा जाता है। संबोधन में बहनोई को जीजा बोला जाता है। भारतीय समाज में बहनोई एक बहुत सम्मानजनक स्थिति रखता है।
ममेरा भाई / ममेरी बहन
किसी व्यक्ति के मामा का पुत्र अथवा पुत्री उस वयक्ति के क्रमश: ममेरा भाई और ममेरी बहन होते हैं। ममेरा शब्द की उत्पत्ति मामा से हुई है जो कि माता के भाई को कहा जाता है।
मौसेरा भाई / मौसेरी बहन
किसी व्यक्ति की मौसी का पुत्र अथवा पुत्री उस वयक्ति के क्रमश: मौसेरा भाई और मौसेरी बहन होते हैं। मौसेरा शब्द की उत्पत्ति मौसी से हुई है जो कि माता की बहन को कहा जाता है।
लिपस्टिक (फ़िल्म)
लिपिस्टिक 1976 में जारी की गयी, लेमण्ट जॉनसन द्वारा निर्देशित अमेरिकी बलात्कार और बदला की घटनाओ से सम्बद्ध फ़िल्म है। इसमें मुख्य भूमिका में मारगौक्स हेमिंग्वे और मेरील हेमिंग्वे हैं। मोशन पिकचर्स के इतिहास में जघन्य अपराध जैसे दृश्य दिखाने वाली फ़िल्म है जिसमें अत्यंत ग्राफिक और शोषक बलात्कार के दृश्य दिखाये गये हैं।
फ़िल्म का संगीत फ्रांसीसी गायक मिशेल पोल्नारेफ्फ़ ने दिया जो 1976 में एंटलांटिक रिकार्ड्स एलबम में जारी कर दिया गया था। फ़िल्म के संगीत को अमेरिका सहित सम्पूर्ण विश्व में अपार सफलता प्राप्त हुई।
इस फ़िल्म पर आधारित दो भारतीय फ़िल्में बन चुकी हैं।
काफल
काफल (वैज्ञानिक नाम: मिरिका एस्कुलेंटा "myrica esculata"), उत्तरी भारत और नेपाल के पर्वतीय क्षेत्र, मुख्यत: हिमालय के तलहटी क्षेत्र मैं पाया जाने वाला एक वृक्ष या विशाल झाड़ी है। ग्रीष्मकाल में इस पर लगने वाले फल पहाड़ी इलाकों में विशेष रूप से लोकप्रिय हैं। इसकी छाल का प्रयोग चर्मशोधन (टैंनिंग) के लिए किया जाता है। काफल का फल गर्मी में शरीर को ठंडक प्रदान करता है। साथ ही इसके फल को खाने से शरीर की रोग प्रतिरोधक क्षमता बढाती है एवं हृदय रोग, मधुमय रोग उच्च एंव निम्न रक्त चाप नियान्त्रित होता है।
अकबर ख़ान
अकबर ख़ान (अंग्रेज़ी: Akbar Khan), १९८९ में विकलांग व्यक्तियों के कल्याण के लिए भारत के राष्ट्रीय पुरस्कार के एक प्राप्तकर्ता हैं।
अकबर ख़ान का जन्म १६ अगस्त १९६२ को राजस्थान, भारत के गाँव बांगासर के मुस्लिम परिवार में हुआ।
खान ने १९८७ में डॉ॰ राना रूक्नुद्दीन के साथ शादी की। उनके दो बेटे, नबाहत ख़ान और नोमान ख़ान हैं।
डॉ॰ राना रूक्नुद्दीन ने अपनी पीएचडी अलीगढ़ मुस्लिम विश्वविद्यालय की।
बांगासर
बांगासर भारत के राजस्थान राज्य के अन्तर्गत हनुमानगढ़ जिले का एक गाँव है।
अकबर ख़ान -  1989 में राष्ट्रीय पुरस्कार से सम्मानित नेत्रहीनों के गायक, संगीतकार, लेखक और बैंककर्मी।
अनर्जक आस्ति
अनर्जक आस्ति (अथवा अनर्जक संपत्ति या परिसंपत्ति) से तात्पर्य बैंकिंग व वित्त उद्योग में ऐसे ऋण (लोन) से है, जिसका लौटना संदिग्ध हो। अंग्रेजी में इसे एन पी ए अथवा "नॉन परफार्मिंग एसेट" कहा जाता है। अंग्रेजी संस्करण से अनुवादस्वरूप और भी कई नाम मीडिया में दिए जाते हैं - यथा गैर-निष्पादनकारी संपत्ति आदि।
बैंक अपने ग्राहकों को जो ऋण प्रदान करता है, उसे अपने खाते में आस्ति (संपत्ति) के रूप में दर्शाता है। यदि किसी कारणवश यह आशंका हो कि ग्राहक यह ऋण लौटा नहीं पाएगा तो एसे ऋणों को अनर्जक आस्ति कहा जाता है। किसी भी बैंक की आर्थिक सेहत को मापने के लिए यह एक महत्त्वपूर्ण पैमाना है तथा इसमें वृद्धि होना किसी बैंक की सेहत के लिए चिंता का विषय ही होता है। हाल ही में (फरवरी 2014) भारत के यूनाइटेड बैंक ऑफ इंडिया की प्रमुख को अपना पद बेकाबू हो चुके फंसे कर्जे [एनपीए] एनपीए पर लगाम लगाने में नाकाम रहने की वजह से खोना पड़ा।
एनपीए को नियंत्रण में रखने के लिए हर देश के नियामक मापदंड निर्धारित करते हैं जिनका अनुपालन वित्तीय संस्थाओं के लिए आवश्यक होता है।
२००८ के वैश्विक आर्थिक संकट के बाद अनर्जक आस्तियों को शीघ्र चिन्हित करने व खातों में सही तरीके व इमानदारी से दर्शाने पर ज़ोर दिया गया है।
2013-14 के आर्थिक सर्वेक्षण में भारतीय बैंकिंग सैक्टर में एनपीए में बढ़ोतरी पर चिंता व्यक्त की गई तथा इन्हैं कम करने के लिए निम्नलिखित प्रयासों पर जोर दिया गया।
• बैंकों में वसूली के लिए उनके मुख्‍यालय/क्षेत्रीय कार्यालय/प्रत्‍येक ऋण वसूली ट्रिब्‍यूनल (डीआरटी) में नोडल अधिकारियों की नियुक्ति।  • बैंकों द्वारा घाटे की परि‍सम्‍पत्तियों की वसूली पर जोर और परि‍सम्‍पत्ति पुनर्गठन कंपनियां संकल्‍प एजेंटों की नियुक्ति।  • राज्य स्तर के बैंकरों की समितियों को राज्य सरकारों के साथ होने वाले मामले सुलझाने के लिए सक्रिय होने के निर्देश देना।  • बैंकों में जानकारी साझा करने के आधार पर नये ऋण स्वीकृत करना।  • एनपीए का क्षेत्र/गतिविधि के आधार पर विश्लेषण करना आदि।
स्वतंत्र भारत
स्वतंत्र भारत लखनऊ एवं कानपुर से प्रकाशित हिंदी का एक हिंदी दैनिक समाचार पत्र है।
१५ अगस्त १९४७ को लखनऊ से 'स्वतन्त्र भारत' का प्रकाशन अशोक जी के सम्पादन में हुआ। प्रारम्भ में ही इसने अवध की संस्कृति, लोग जीवन और इतिहास पर बहुत ध्यान दिया। दैनिक व्यंग्य विनोद का स्तम्भ काँव-काँव इसकी विशेषता थी। अशोक जी और बलदेव प्रसाद मिश्र इस स्तम्भ के मुख्य लेखक रहे। सन् १९५३ में अशोक जी के केन्द्रीय सूचना विभाग में चले जाने पर सहकारी योगेन्द्र पति त्रिपाठी ने इसका सम्पादन सम्भाला और ३१ अगस्त १९७१ ई॰ को अपनी असामयिक मृत्यु तक इसे बड़ी योग्यता से चलाया। उत्तरप्रदेश की राजनीति में इस पत्र का अच्छा प्रभाव है। काँव-काँव, अग्रलेख टिप्पणी, व्यंग्य-चित्र, देश चक्र, देश-देशान्तर, विदेश-चर्चा, आपके विचार, सुझाव-शिकायत, राज्यों की चिठ्ठियां आदि इसके स्थायी स्तम्भ हैं।
अफरा
अफरा एक रोग जिसमें वायु के प्रकोप के कारण से पेट फूल जाता है। अफरा होने पर पशु को सांस लेने में कठिनाई होने लगती है और पेट का आकार बढ़ जाता है। उठने व चलने में कठिनाई होती है और पशु खाना छोड़ देता है। अंत में पशु की मृत्यु भी हो सकती है। यह बीमारी नर और मादा पशुओं में होती है जो दूध देते हैं।